Lønne Kirkeflod | Fredninger
Lønne Kirkeflod
Lønne Kirkeflod ved Lønne Kirke er navnet på en lille, meget lavvandet sø, der ligger i et lyngbevokset terræn omgivet af klitplantager på de tre sider og en større sommerhusbebyggelse på den fjerde side. Søen og dens omgivelser er fredet (45 ha.) og kan overskues bl.a. fra klitten Gravensbjerg.
Vandet i Kirkeflod er surt og uforurenet, og vandstanden skifter stærkt med årstiderne. Den er således høj vinter og forår, mens søen om sommeren ofte er helt udtørret. Disse meget specielle forhold skaber vækstbetingelser for en række plantearter, der tidligere var ret almindeligt udbredt i Vestjylland, men som i dag er sjældne, idet Kirkeflod formentlig er den eneste tilbageværende af disse i denne del af landet engang så almindelige småsøer. I søen vokser bl.a. lobelia, strandbo og pilledrager, og der er knyttet et rigt insektliv til den.
Vandkvaliteten er truet af påvirkning fra bebyggelser både nord og syd for søen efter de er etableret for 1960'erne og 70'erne.
Lønne Kirkeflod , 1981
En lille vandretur går ind i Nyminde Plantage, hvorfra man kan stikke ind til søen.
<p> Fra Varde ad Nymindegabvejen, rute 181, mod Nørre Nebel. Fortsæt videre ad rute 181 til Lønnestak. Drej ad Gammelgabvej mod Vesterhavet. Ca. 250 m efter kryds af jernbanespor markvej til venstre ind i plantage. Følg vejen 250 m, hvorefter de små søer kan overskues.</p><p> <a href="http://www.findvej.dk/?latitude=55.78919&amp;longitude=8.22897&amp;zoom=15&amp;maptype=3" target="_blank"> <img alt="" border="0" src="http://www.fredninger.dk/dnressources/DN_Find_heading.png"/> </a></p>